Shane (cinta)

:*Iste articlo ye sobre una cinta estausunidense de cine de western estrenada en 1953; ta atros usos, se veiga *'Shane***.


***Shane*** (títol orichinal d'a cinta, estrenada en [[Aragón]] con o títol en [[Idioma castellano|castellano]] de ***Raíces profundas***, en [[Idioma aragonés|aragonés]] ***Radices fondas**'') ye una [[cinta]] de [[cine estausunidense]] de [[cine de western]] [[Cine de drama|dramatico]] estrenada l'anyo [[1953]], dirichida por [[George Stevens]] seguntes un [[guión adaptau]] por [[A.B. Guthrie Jr.]] (con dialogos adicionals de [[Jack Sher]] y basau en a [[novela]] ''[[Shane (novela)|Shane]]'', que heba publicau [[Jack Schaefer]] en l'anyo ([[1949]]), con una [[banda sonora orichinal]] de [[Victor Young]], una [[dirección de fotografía]] de  [[Loyal Griggs]], una [[producción cinematografica]] de [[George Stevens]] ta la [[productora cinematografica]] [[Paramount Pictures]] y un [[elenco]] d'[[actor]]s d'o cual en fan parte, entre d'atros, [[Alan Ladd]], [[Jean Arthur]], [[Van Heflin]], [[Brandon deWilde]], [[Jack Palance]], [[Ben Johnson (actor)|Ben Johnson]], [[Edgar Buchanan]], [[Emile Meyer]], [[Elisha Cook Jr.]], [[Douglas Spencer]], [[John Dierkes]], [[Ellen Corby]], [[Paul McVey]], [[John Miller]], [[Edith Evanson]], [[Leonard Strong]], [[Ray Spiker]], [[Janice Carroll]], [[Martin Mason]], [[Helen Brown]] y [[Nancy Kulp]].

En [[1889]] plega enta [[Wyoming]] un [[pistolero]] clamau Shane, con un pasau misterioso. Lo contracta como peyón ta treballar en a suya grancha Joe Starrett, qui i vive con su muller Marian y su fillo Joey. Starrett li explica a Shane que Rufus Ryker ye un cabalwro ganadero ye menazando a los grancheros d'a val ta apropiar-se d'a suyas tierras. Bel día Shane viacha enta lo lugar amanau ta mercar-ie productos con Starrett y Joey, y en comprar un refresco ta lo nino se burla d'él Chris Calloway, u d'os farutes de Ryker, pero Shane no respon. Tanimientres, en o suyo siguient viache cuan Calloway i torna, Shane l'enseba bien, y dimpués él y Starrett enseban bien a un grupo de farutes de Ryker. Ta luitar contra éls, Ryker contracta a Jack Wilson un perigloso pistolero que malas que plega en o lugar provoca y asasina a un granchero, Frank "Stonewall" Torrey. En o suyo funeral, toz os grancheros comunican que han decidiu marchar d'a val, pero cuan chusto en ixe momento veyen o rancho d'un d'éls en flamas, cambian d'opinión.

A cinta, como s'ha dito, s'ambienta en [[1889]] en l'actual [[Wyoming]], y las suyas escenas se filmoron en [[California]] y [[Wyoming]] y en [[Los Angeles]] ([[California]]), amás d'en os [[Paramount Studios]], tamién en Los Angeles.

''Shane'' ye una cinta que ha recibiu cuantos [[Lista de premios cinematograficos|premios]] y nominacions, en destacando un [[Premio Oscar a la Millor Fotografía|Premio Oscar a la Millor Fotografía en Color]], amás de cinco nominacions ([[Premio Oscar a la Millor Cinta|Millor Cinta]], [[Premio Oscar a lo Millor Director|Millor Director]], [[Premio Oscar a lo Millor Guión Adaptau|Millor Guión Adaptau]] y dos nominacions a lo [[Premio Oscar a lo Millor Actor Segundario|Millor Actor Segundario]]) en [[1954]] mientres a [[26ena edición d'os Premios Oscar|26<sup>ena</sup> edición]] d'os [[Premios Oscar]]; y dos nominacions a los [[Premios BAFTA]] ([[Premio BAFTA a la Millor Cinta|Millor Cinta]] y [[Premio BAFTA a lo Millor Actor Forano|Millor Actor Forano]]) en 1954 mientres a [[7ena edición d'os Premios BAFTA|7<sup>ena</sup> edición]] de ditos premios.

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==

*  [https://www.imdb.com/title/tt0046303/ ''Shane''] en [[Internet Movie Database]].
*  [https://www.tcm.com/tcmdb/title/16406/enwp ''Shane''] en [[TCM Movie Database]].
*  [https://catalog.afi.com/Catalog/moviedetails/51022 ''Shane''] en l**American Film Institute Catalog* de l*'American Film Institute*.
*  [https://www.rottentomatoes.com/m/shane *Shane*] en [[Rotten Tomatoes]].
*  [http://www.filmsite.org/shan.html *Shane''] en Filmsite.